Rasanya saya peluncur yang paling tak disukai.
Ramai orang cakap benda buruk.
Saya tak pernah peduli kata-kata orang.
Saya anggap itu sebagai motivasi dan terus lakukan yang saya mahu.
Saya membesar di São Paulo, Brazil.
Saya mula meluncur semasa sepuluh tahun.
Saya terus jatuh cinta apabila sentuh papan selaju buat kali pertama.
Sebaik saja saya mula meluncur, saya belajar semuanya dengan pantas.
Saya cuba buat teknik pada hari pertama saya meluncur.
Saya belum tahu cara menolak,
tapi saya sudah cuba buat teknik.
Dulu saya pegang pagar.
Saya cuba buat kickflip, heelflip…
Mudah untuk jatuh semasa meluncur.
Kami selalu jatuh.
Ramai berputus asa apabila mula meluncur
sebab sakit apabila jatuh.
Saya ingat kali pertama saya menuruni bukit dan saya jatuh.
Seluruh badan saya bercalar.
Saya berfikir,
"Ini seronok! Saya mahu main lagi."
Dulu saya meluncur dengan budak lelaki. Saya sendiri seperti budak lelaki.
Saya bersaing dengan mereka.
Saya cuba teknik yang sama.
Saya saja budak perempuan.
Jiran saya selalu ejek saya
sebab saya pakai pakaian sama seperti budak lelaki.
Seluar besar, topi dan bawa papan selaju.
Ayah saya benci papan selaju.
Dia tak mahu saya meluncur.
Dia ayah yang tegas.
Dia cakap saya patut belajar di rumah
dan bukan bermain di luar dengan budak lelaki.
Dia patahkan papan selaju saya.
Keesokan pagi, saya ambil papan dengan kawan saya,
dan buat papan selaju baharu.
Saya cuma mahu meluncur.
Semasa 14 tahun, saya dijemput ke Los Angeles
untuk meluncur di X Games.
Pada waktu itu saya sedar
yang saya pandai meluncur.
Selamat datang, semua, ke Los Angeles, California.
Saya tak meluncur dengan baik semasa X Games pertama saya.
Saya sudah biasa meluncur dalam pertandingan di Brazil…
Taman papan selaju di sana sangat kecil.
Apabila saya di X Games, semuanya jauh lebih besar.
Saya dapat tempat terakhir.
Pengalaman itu penting bagi saya.
Ia mengubah cara saya meluncur.
Ia buat saya lebih bersemangat untuk jadi lebih baik.
Saya berfikir, "Okey, saya perlu tingkatkan lagi."
Pingat emas pertama Leticia
diterima di negaranya sendiri.
Leti!
Leticia Bufoni pemenang pingat emas anda.
Leticia Bufoni kembali ke puncak.
Satu lagi pingat emas.
Pemenang tiga pingat emas X Games.
Satu gangsa, dua perak.
PINGAT X GAMES - 2010 PERAK 2011 GANGSA - 2012 PERAK
2013 EMAS - 2013 EMAS 2013 EMAS - 2014 GANGSA
Semasa saya mula menang di X Games,
semuanya berlaku sangat pantas.
Ia amat hebat.
Saya boleh jumpa peluncur profesional.
Serta dapat banyak peluang untuk berada dalam majalah,
seperti majalah kesihatan,
majalah fesyen.
Ramai orang kata saya sudah tak meluncur
dan jadi model sepenuh masa.
Mereka kata saya model kesihatan.
Saya tersinggung kerana meluncur penting bagi saya sejak dulu.
Ia paling penting bagi saya.
Apabila dijemput ke Body Issue ESPN,
saya rasa sangat berbangga.
Pada mulanya saya gemuruh
kerana saya tahu saya takkan berpakaian.
Saya tetap lakukan dan suka hasilnya.
Namun, ramai orang,
mereka tak tahu konsep menunjukkan badan atlet
seperti otot dan tak tunjukkan bahagian lain.
Jadi ramai yang mengutuk,
cakap saya dibayar untuk itu.
Mereka cakap saya pengkhianat.
Itu berlaku sebelum Street League
yang pertama untuk wanita.
Kita berada secara langsung di Chicago.
KEJOHANAN DUNIA STREET LEAGUE SKATEBOARDING 2015
Ini hari bersejarah bagi Street League Skateboarding.
Dalam sejarahnya selama enam tahun,
wanita tak pernah bertanding dalam Street League.
SEKARANG DIPENUHI DENGAN WANITA!
Street League pertandingan meluncur terbesar.
Saya sedang alami masa sukar dalam kerjaya saya,
dan saya terdesak untuk menang.
Ini satu perubahan bagi peluncuran wanita.
Mari lihat wanita yang akan bersaing untuk menjadi juara.
Ramai yang bersaing dengan saya,
mereka yang cakap saya sudah tak meluncur.
Apabila kami di litar, kami semua kawan.
Tapi saya dapat rasakan,
saya tahu mereka yang mengutuk saya.
Saya rasa sangat tertekan untuk buktikan mereka salah.
Rasa gemuruh saya sebelum pertandingan,
ia bukan perasaan yang bagus.
Tapi apabila saya mula meluncur, semuanya berubah.
Saya jadi fokus dan tak dengar apa-apa.
Orang boleh menjerit nama saya di sebelah saya.
Boleh ada bunga api.
Saya hanya akan fokus pada teknik saya.
Dia tahu cara untuk gabungkan beberapa ollie,
menjadi satu teknik yang bagus.
Dia meluncur laju dengan baik.
Dia bagus pada semua permukaan.
Litar itu amat menyeronokkan.
Ada logo SLS yang besar di tengah-tengah litar
yang orang tidak lompat melepasinya
sebab ada jurang yang besar.
Ollie yang besar.
Dia berjaya.
BUFONI 3.3 TEMPAT PERTAMA PERLUKAN 4.4
Dia berjaya.
Saya tidak fikir tentang tempat pertama atau kedua.
Saya cuma mahu berjaya buat semua teknik saya.
Cantik. Peluncuran yang bagus.
Frontside 180 yang bagus.
BUFONI 15.2 TEMPAT PERTAMA PERLUKAN 1.3
Saya ingat saya di tempat kedua,
saya perlukan tiga peluang lagi.
Saya tak perlukan markah banyak, saya perlukan markah yang cukup.
Kalau saya buat teknik lebih mudah,
saya boleh dapat markah itu dan berada di tempat pertama.
Namun, saya tak mengira markahnya.
Saya cuma mahu buat sesuatu yang bagus.
Teknik yang bagus. Bukan sesuatu yang senang untuk menang.
Apa teknik dia akan buat?
Dia terlepas pusingan 360 darjah. Ia tak berpusing dengan baik.
Saya cuba pusingan 360.
Saya terlepas yang pertama.
Saya berfikir, "Okey, ada dua lagi. Saya boleh lakukannya."
Saya terlepas sekali lagi semasa kali kedua.
Saya berfikir, "Ini akan jadi sukar.
Saya menjadi tertekan. Saya cuma ada satu peluang lagi."
Dia perlukan 3.9 markah.
Kita akan lihat jika dia buat pusingan 360… Dia sudah gagal dua kali…
Atau dia akan cuba teknik yang pasti berjaya.
Saya tahu saya tak perlu buat teknik mencabar.
Tapi saya mahu yang mencabar.
Saya mahu berjaya buat teknik itu.
Serta sebab saya sudah gagal dua kali, saya perlu berjaya.
Saya takkan ubah teknik saya hanya sebab saya takkan menang.
Saya mahu menang dengan cara yang betul.
Dia perlu fokus.
Selalunya, apabila buat teknik, kita tahu jika kita berjaya…
BERJAYA PERATUS GAGAL PERATUS
…atau gagal.
Papan selaju ada di bawah kaki saya,
jadi saya berfikir, "Saya boleh. Inilah masanya. Saya akan berjaya."
Tapi sebaik saja saya mendarat, saya hilang keseimbangan sedikit.
Kemudian apabila saya seimbang semula,
saya berfikir, "Okey. Saya boleh."
Kemudian saya terus meraikannya.
Dia menang! Ya!
Hebat.
Leticia Bufoni pemenang pertama
Super Crown Kejohanan Dunia SLS NIKE SB.
Apabila berjaya melakukan teknik terakhir itu,
saya rasa sangat hebat.
Susah untuk saya terangkan.
Ia seperti terjun udara. Kita perlu terjun untuk tahu perasaan itu.
Itu kemenangan terbaik saya sebab keadaan saya pada waktu itu.
Rasanya saya lebih dihormati selepas itu.
Ini satu impian.
Saya sudah impikan Street League selama dua minggu.
Saya berjaya.
Saya sangat gembira.
Itu antara masa terbaik dalam kehidupan saya.
Saya mula faham
kalau kita mahu buat sesuatu yang bagus, orang akan selalu berkata buruk.
Namun, saya tak pernah peduli.
Saya sentiasa mahu meluncur dengan lebih baik.
Sudah tentu kemenangan penting,
tapi meluncur bukan setakat menang.
Ada ramai ibu bapa berjumpa saya
dan berkata anak perempuan mereka meluncur sebab menonton video saya.
Saya gembira apabila mendengarnya.
Saya selalu cuba untuk jadi seseorang yang tiada semasa saya mula meluncur.
Sebab saya mahu tunjuk kepada ayah yang wanita boleh meluncur
dan boleh jadi profesional.
Saya tiada tokoh begitu.
Jadi sekarang, saya mahu jadi orang itu bagi generasi muda.
Saya mahu tunjuk kepada mereka kita boleh jadi sesiapa kita mahu.
Kita cuma perlu ikut minat kita.
Kita boleh lakukan semuanya.
Terjemahan sari kata oleh Nur Diyana Osman